Sorry Naik Lori

Sorry Naik Lori merupakan sebuah drama bersiri penstriman arahan Aidilfitri Mohd, yang dibintangi oleh Nazim Othman, Ruhainies dan Nafiz Muaz sebagai watak utama. Drama ini mempunyai 12 episod dan memulakan tayangannya pada 4 November 2022, juga merupakan kerjasama di antara iQIYI Malaysia dan Foodpanda Malaysia.

 Sinopsis 
Drama ini mengisahkan tentang seorang pemandu lori muda bernama Khairul, dan isterinya yang bernama Nadia yang tinggal di Pulau Pinang bersama ibu mertuanya. Nadia membantu ibunya mengusahakan restoran pasembur. Nadia bercita-cita untuk menjadi seorang 'influencer' terkenal dan ini bertentangan dengan Khairul yang kurang gemar menggunakan media sosial.

Satu video yang dimuat naik secara rawak oleh Nadia menjadi tular dan dia secara tiba-tiba menjadi popular dan memperoleh ramai pengikut di media sosial. Satu agensi memberikan tawaran kepada Nadia namun dengan syarat, Nadia harus merahsiakan perkahwinannya.

 Pelakon 

 Nazim Othman sebagai Khairul
 Ruhainies sebagai Nadia
 Nafiz Muaz sebagai John
 Tajul Ariff sebagai Talib
 Sheila Mambo sebagai Mami Saleha
 Asha Zainul sebagai Shikin
 Ahmad Saffuan sebagai 'watak ilusi'
 Phirdaus Khardini sebagai Lobe
 Sky Iskandar sebagai Kai
 Alonk Hendersons sebagai Billy ( Pekerja Kedai)
 Lutfir Amir sebagai Nordin ( Pekerja Kedai )
 Fattah Ali sebagai Mamu King
 Fauzan Noor Sebagai Dol
 Razali Abdullah sebagai Mok
 Farouk Hussein sebagai Lelaki Misteri
 Haliza Jamri sebagai mami jarum 1
 Rosniwati Iqbal sebagai mamu jarum 2
 Fouzi Hassan sebagai Pekerja Pasar 
 Zaza Baba sebagai pekerja fujiyama jeans

 Waktu Tayangan 
Episod baru drama bersiri ini ditayangkan setiap Jumaat dan Sabtu, jam 8 malam di platform penstriman iQIYI. 

 Rujukan 

 https://www.iq.com/play/sorry-naik-lori-episode-1-2065cx25708
 https://www.mstar.com.my/spotlight/hiburan/2022/06/23/iqiyi-terbit-drama-original-pertama-sorry-naik-lori-dengan-kerjasama-foodpanda
 https://www.myinfotaip.com/2022/06/drama-sorry-naik-lori.html